als_Latn dik_Latn sag_Latn
Temat Kryesore
- Didi gjatë fjalës tij ka pohuar se policia i ka dhënë rëndësinë e duhur këtij incidentit dhe për të treguar se policia është në krye të detyrës
Katër persona te paidentifikuar kane qëlluar mbrëmjen e djeshme me breshëri automatiku postbllokun e policisë në fshatin Lazarat. Agresoret udhëtonin me një automjet tip “Mitsubishi” dhe mësohet se nuk i janë përgjigjur thirrjes se policisë për te ndaluar. Policia u vu ne ndjekje te tyre dhe pikërisht ne këtë moment personat ne fuorsitrade kane qëlluar ne drejtim te uniformave blu nga brenda makinës, por fatmirësisht nuk janë shënuar te lenduar. Me pas te armatosurit kane braktisur mjetin qe rezultoi te ishte me targa false dhe jane strehuar ne fshat. Duke marre shkas nga kjo mesohet se pese grupe te Forcave Speciale dhe RENEA te ardhura nga Tirana se bashku me efektive te policise se Gjirokastrës kane zbarkuar ne Lazarat, ndersa po kryhet kontrolli i imtesishem i te gjithe territorit te fshatit per te identifikuar dhe gjetur autoret e kesaj ngjarjeje. Ne makinen e autoreve u sekuestruan nje arme zjarri, një feneline policie, gëzhoja, fisheke dhe prova te tjera te vlefshme per identifikimin e tyre. Në afërsi të mjetit, u gjet edhe një automatik me fishek ne goje i hedhur nga autoret.
Nga te shtenat me arme ne drejtim te postbllokut te policise nuk ka pasur te lenduar, ndersa policia thote se ka identifikuar autoret. Ne Gjirokaster mberriti edhe drejtori i Pergjithshem i Policise se Shtetit, Artan Didi, i shoqeruar nga drejt tues të tjerë të lartë të policisë. Didi gjatë fjalës tij ka pohuar se policia i ka dhënë rëndësinë e duhur këtij incidentit dhe për të treguar se policia është në krye të detyrës, ndërsa i pyetur nëse në Lazarat ka parcela të reja me hashash Didi e ka mohuar diçka të tillë.
“Ne i dhamë rëndësinë e duhur për të treguar që policia vazhdon të njëjtin ritëm ndaj çdo tentative për të rikthyer fenomenet e vjetra kriminale dhe me të njëjtin presion e metodë do të veprohet në të gjithë territorin. Ne nuk do tolerojmë asnjë ngjarje në zonën e Lazaratit dhe kudo. Ajo që konstatoj është që dhe vetë banorët e Lazaratit e kuptojnë, kanë qenë shumë mirëkuptues dhe të distancuar nga këto veprime” I pyetur nëse policia vuri re prani të kanabisit, Didi u përgjigj: “Nuk e shikoj për momentin një risk të tillë, por jemi të vëmendshëm se jemi në periudhën që mund të fillojë kultivimi". Ky fshat prej kohësh është bërë objekt i aksioneve të policisë për arrestimin e personave të shpallur në kërkim për kultivim të lëndëve narkotike. Në Lazarat prej 9 muajsh vepron edhe një postë policie, e cila merr përsipër mbarëvajtjen e rendit dhe qetësisë. Ky incident vjen nëntë muaj pas superaksionit të Policisë së Shtetit në Lazarat për asgjësimin e çdo rrënje kanabisi, uniformat blu janë rikthyer sërish në fshatin e konsideruar deri para një viti si “Kolumbia e drogës”. Ky aksion shënoi ndërhyrjen e parë të policisë në "republikën e drogës".
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn